Shirley Cruz

Širlė Krus Tranja (Shirley Cruz Traña; g. 1985 m. rugpjūčio 28 d.) – buvusi Kosta Rikos futbolininkė, saugė. Atstovavo nacionalinei rinktinei.

 Karjera 
 Futbolininkės karjera
Gimė Kosta Rikos sostinėje San Chosė. Kitados priklausė La U Universitarios, AD Goicoechea, CS Desamparados, UCEM Alajuela, Deportivo Saprissa klubų jaunimo komandoms.

Rungtyniavo tokiuose klubuose kaip Olympique Lyonnais Féminin, Paris Saint-Germain FC Féminine (Prancūzija).

2018 m. sausio mėn. paskelbta, kad futbolininkė keliasi į Jiangsu Suning FC (Kinija).

2019–2020 m. rungtyniavo gimtinėje, atstovavo Alajuelense Fútbol Femenino (Kosta Rika).

2020–2021 m. priklausė Seattle Reign FC (JAV).

2022–2023 m. grįžo į gimtinę ir vėl atstovavo Alajuelense Fútbol Femenino (Kosta Rika).

2023 m. birželio 8 d., kai tapo žinoma, kad futbolininkė neįtraukta į Kosta Rikos nacionalinės rinktinės sudėtį ir nedalyvaus 2023 m. FIFA moterų pasaulio taurės turnyre, socialiniuose tinkluose paskelbė apie karjeros pabaigą.

 Rinktinė 
2002 m. debiutavo nacionalinėje rinktinėje. Atstovaudama šaliai sužaidė daugiau nei šimtą rungtynių ir pelnė trisdešimt keturis įvarčius.

 Išnašos 

 Nuorodos 
 SOCCERWAY

Cruz